দেশে মানব পাচার আইনে গত সাড়ে তিন বছরে মামলা হয়েছে দেড় হাজারের বেশি। এসব মামলায় আসামী ছয় হাজারের বেশি। সমঝোতার ভিত্তিতে নিস্পতি হয়েছে মাত্র আটটি মামলা। তবে কারও শাস্তি হয়নি। মানব পাচার আইন অনুযায়ী ৯০ দিনের মধ্যে অভিযোগ গঠন এবং ১৮০ দিনের মধ্যে বিচার শেষ করার কথা। কিন্তু একটি মামলার ক্ষেত্রেও সেটি হয়নি। এই আইনে অপরাধ অজামিনযোগ্য হলেও আসামীরা জামিন পেয়ে আবার মানব পাচারে জড়িয়ে পড়ছে।